Katia Zhukova

Katia Zhukova, nada en Málaga o 5 de novembro de 1997, é unha xogadora de balonmán rusa. Xoga de pivote no BM Porriño.

 Traxectoria 
É filla de Mikhail Zhukov, quen xogoou ao balonmán no Puleva Maristas, Teka Cantabria, Altea e Torrevieja. É irmá do tamén xogador Dani Zhukov. Só pasou en Málaga os primeiros anos de vida.

De pequena xogou ao baloncesto, e comezou a xogar ao balonmán no Club Esportiu Villa Blanca de Altea. En 2013 acadou o campionado de España en categoría cadete co equipo da Comunidade Valenciana.
Fichou polo Club Balonmano Elche tras a marcha do club de Anna Vicente, e coincidiu no posto con Carmen Ocáriz. Lesionouse de gravidade en 2017, mais seguiu no equipo adestrado por Joaquín Rocamora. Foi subcampioa da Copa da Raíña 2019-20,  e na tempada 2020-21 acadou a Copa da Raíña e a Supercopa de España. En 2024 acadou a Copa Europea da EHF. 

Na tempada 2024/25 fichou polo BM Porriño, e nesa mesma tempada o equipo chegou á final da EHF European Cup.

 Clubs 

 2013–14: Mar Alicante
 2014– 2024: Balonmano Elche
 2024 -: CB Porriño

 Notas 

Categoría:Xogadores do BM Porriño
Categoría:Nados en Málaga
Categoría:Nados en 1997
Categoría:Xogadores de balonmán de Rusia